3. защо е необходимо да се рекалибрира вече веднъж калибрирано средство за измерване?
повечето термометри, термохигрометри и анемометри са устойчиви и надеждни измервателни уреди. въпреки това, нерядко настъпват промени в показанията на определени инструменти в резултат на температурната цикличност и ежедневната им употреба.

когато например един течностен термометър се нагрее, течността в резервоара се разширява и се издига нагоре в капиляра, където нивото й показва стойността на температурата. всеки цикъл на нагряване и охлаждане упражнява огромен натиск върху резервоара. след многократна употреба дори най-висококачествената течност в един стъклен термометър ще причини малка промяна в обема на резервоара поради това разширяване и свиване. настъпването на промяна от този тип ще предизвика и промяна в отчетените от термометъра стойности.

капацитивните сензори на термохигрометрите са много чувствителни към замърсяване, особено когато се работи с тях в силно запрашена среда. прахта полепва по огледалото на сензора и това води до промяна в показанията на измерената относителна влага.

анемометрите също променят показанията си при определени условия. например, анемометрите с нагреваема жичка и нагреваема пъпка лесно се замърсяват, поради факта, че като се загреят до 80°с привличат прахта, който полепва по тях. витловите сонди за измерване  скорост на движение на въздуха също са чувствителни от замърсяване на перките, но освен това и най-малка деформация на перките води до промяна в отчетените стойности.

рекалибрирането на определени интервали от време позволява на потребителя да се запознае със степента на настъпилите промени и да прецени доколко тези промени влияят  на нивото на необходимата точност. оценката на промените, отчетени по време на серия от рекалибрационни процедури, позволява на потребителя да направи прогноза на хронологичните данни и по този начин да определи подходящи интервали за калибриране в бъдеще.